नेदरल्यान्ड्सले विश्वकप क्रिकेट खेल्ने
स्कटल्यान्डमाथि सनसनीपूर्ण जित हात पार्दै नेदरल्यान्ड्स भारतमा यसै वर्ष हुने विश्वकप क्रिकेटका लागि छनोट भएको छ । नेदरल्यान्ड्सले बिहीबार जिम्बाबेमा भइरहेको विश्वकप छनोटमा स्कटल्यान्डमाथि ४ विकेटको विजय हात पार्‍यो ।
हरारे — स्कटल्यान्डमाथि सनसनीपूर्ण जित हात पार्दै नेदरल्यान्ड्स भारतमा यसै वर्ष हुने विश्वकप क्रिकेटका लागि छनोट भएको छ । नेदरल्यान्ड्सले बिहीबार जिम्बाबेमा भइरहेको विश्वकप छनोटमा स्कटल्यान्डमाथि ४ विकेटको विजय हात पार्‍यो ।सुपर सिक्सको निर्णायक खेलमा नेदरल्यान्ड्सले टस जितेपछि ब्याटिङको निम्तो पाएको स्कटल्यान्डले हरारेमा निर्धारित ५० ओभरको खेलमा ९ विकेट गुमाई २ सय ७७ रन बनाएको थियो । नेदरल्यान्ड्सले विश्वकपमा पुग्न यो स्कोर ४४ ओभर भित्र पुरा गरिसक्नुपर्ने थियो । स्कटल्यान्डको हकमा विजय हात पारेमा मात्र पनि टोली विश्वकपमा पुग्ने थियो ।बलिङमा ५ विकेट लिएका बास डे लिडले १ सय २३ रनको सानदार इनिङ्स खेलेपछि नेदरल्यान्ड्सले ४२.५ ओभरमै लक्ष्य पूरा गर्‍यो । उनले ९२ बल खेल्दै ७ चौका र ५ छक्का प्रहार गरे । एकदिवसीय अन्तर्राष्ट्रियको एकै खेलमा ५ विकेट र शतक बनाउने उनी पाँचौं खेलाडी हुन् ।नेदरल्यान्ड्स, स्कटल्यान्ड र जिम्बावेको समान ६/६ अंक भए पनि नेट रन रेटमा डच टोली अगाडि रह्यो । श्रीलंका यसअघि नै ८ अंक जोडेर शीर्ष स्थानमा रहँदै विश्वकपमा पुगिसकेको छ । १० टोली सहभागी प्रतियोगिताको शीर्ष दुई टोलीले भारतले अक्टोबर–नोभेम्बरमा आयोजना गर्ने विश्वकपमा छनोट हुने प्रावधान थियो । नेदरल्यान्ड्स र श्रीलंका आइतबार उपाधिका लागि खेल्ने छन् ।